Η **Διαίρεση Φαριντπούρ** (Βεγγαλικά: ফরিদপুর বিভাগ‎), είναι μια προτεινόμενη διοικητική διαίρεση εντός του Μπαγκλαντές και θα καταλαμβάνει τα νότια τμήματα της υπάρχουσας διαίρεσης Ντάκα, η οποία περιλαμβάνει τις επαρχίες Φαριντπούρ, Γκοπαλγκάντζ, Μανταριπούρ, Ρατζμπάρι και Σαριατπούρ της διαίρεσης Ντάκα.

Ιστορία
-------

Η περιοχή του ευρύτερου Φαριντπούρ βρισκόταν κάποτε υπό το αρχαίο Βασίλειο των Γανγαρίδων. Αργότερα κυβερνήθηκε από τοπικούς μουσουλμάνους σουλτάνους και ινδουιστές ραγιάδες μέχρι την κατάληψη της Βεγγάλης από τους Μουγκάλ τον 16ο αιώνα, όπου μετά πολλοί ευγενείς και έμποροι από τη Βόρεια Ινδία εγκαταστάθηκαν στην περιοχή. Το 1582, υπό τη βασιλεία του αυτοκράτορα Ακμπάρ, η επαρχία της Βεγγάλης σχηματίστηκε σε 33 σαρκάρ ή οικονομικές υποδιαιρέσεις και η επαρχία Φαριντπούρ φαίνεται να συμπεριλήφθηκε στο σαρκάρ του Μουχαμάντ Αμπούντ και ήταν γνωστή ως Φατεχαμπάντ.

Το 1765 οι Βρετανοί ανέλαβαν την οικονομική διοίκηση του Φαριντπούρ, μαζί με την υπόλοιπη Βεγγάλη. Το μεγαλύτερο τμήμα του Φαριντπούρ συμπεριλαμβανόταν στην επαρχία Ντάκα. Το 1811 το Φαριντπούρ χωρίστηκε από τη κολλεκτοράτο της Ντάκα. Η περιοχή ήταν αρχικά γνωστή ως Φατεχαμπάντ. Υπό βρετανική κυριαρχία το 1860, η περιοχή ονομάστηκε Φαριντπούρ προς τιμή των αγίων των Σούφι του 12ου αιώνα, τον Σαχ Σέιχ Φαριντουντίν. Το 1984, με το πρόγραμμα αποκέντρωσης της κυβέρνησης του Μπαγκλαντές, η επαρχία Φαριντπούρ ναδιοργανώθηκε σε πέντε ξεχωριστές περιοχές: Ρατζμπάρι, Γκοπαλγκόντζ, Μανταριπούρ, Σαριατπούρ και Φαριντπούρ.

Στις 7 Μαΐου 2017 ο Υπουργός Τοπικής Αυτοδιοίκησης, Αγροτικής Ανάπτυξης και Συνεταιρισμών Χαντακέρ Μοσαράφ Χοσάιν ανακοίνωσε ότι η νέα διαίρεση θα μετονομαστεί στην διαίρεση Πάντμα, προς τιμήν του Πάντμα, έναν σημαντικό ποταμό στο Μπαγκλαντές και κύριο παραπόταμο των Γάγγη, που ρέει γενικά βορειοανατολικά της προτεινόμενης διαίρεσης.

Διοικητικές επαρχίες
--------------------

Η διαίρεση θα υποδιαιρείται σε πέντε επαρχίες (ζίλα) και από εκεί σε 30 υποεπαρχίες (ουπαζίλα).

| Όνομα | Πρωτεύουσα | Έκταση (χλμ²) | Πληθυσμός στην απογραφή του 1991 | Πληθυσμός στην απογραφή του 2001 | Πληθυσμός στην απογραφή του 2011 |
| --- | --- | --- | --- | --- | --- |
| Επαρχία Φαριντπούρ | Φαριντπούρ | 2.052,68 | 1.505.686 | 1.756.470 | 1.912.969 |
| Επαρχία Γκοπαλγκάντζ | Γκοπαλγκάντζ | 1.468,74 | 1.060.791 | 1.165.273 | 1.172.415 |
| Επαρχία Μανταριπούρ | Μανταριπούρ | 1.125,69 | 1.069.176 | 1.146.349 | 1.165.952 |
| Επαρχία Ρατζμπάρι | Ρατζμπάρι | 1.092,28 | 835.173 | 951.906 | 1.049.778 |
| Επαρχία Σαριατπούρ | Σαριατπούρ | 1.174,05 | 953.021 | 1.082.300 | 1.155.824 |
| *Συνολικά* | 5 | 6,913,44 | 5,423,847 | 6,102,298 | 6,456,938 |

Δείτε επίσης
------------

* Διαίρεση Ντάκα

Παραπομπές
----------

1. ↑  «3 new divisions to be formed». Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 15 Φεβρουαρίου 2015.
2. ↑  «People want Faridpur division early». Αρχειοθετήθηκε από το πρωτότυπο στις 24 Ιανουαρίου 2021. Ανακτήθηκε στις 15 Φεβρουαρίου 2015.
3. ↑  «Faridpur new division soon». Αρχειοθετήθηκε από το πρωτότυπο στις 23 Ιανουαρίου 2021. Ανακτήθηκε στις 15 Φεβρουαρίου 2015.
4. ↑  «Faridpur» (PDF). Αρχειοθετήθηκε από το πρωτότυπο (PDF) στις 2 Απριλίου 2015. Ανακτήθηκε στις 28 Μαρτίου 2015.
5. ↑  «Faridpur Zila». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Μαρτίου 2015.
6. ↑  Kamal Siddiqui. «Local Government». Στο: Sirajul Islam. *Banglapedia: National Encyclopedia of Bangladesh*. Asiatic Society of Bangladesh.
7. ↑  «Faridpu». Encyclopædia Britannica, Inc. Ανακτήθηκε στις 28 Μαρτίου 2015.
8. ↑
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιουνίου 2017. Ανακτήθηκε στις 5 Αυγούστου 2018.